CELEX: 62014CN0496
Language: hr
Date: 2014-11-06 00:00:00
Title: Predmet C-496/14: Zahtjev za prethodnu odluku koji je 6. studenoga 2014. uputio Tribunalul Sibiu (Rumunjska) – Rumunjska država protiv Tamare Văraru, Consiliul Naţional pentru Combaterea Discriminării

9.2.2015   
            
            
               HR
            
            
               Službeni list Europske unije
            
            
               C 46/21
            
         Zahtjev za prethodnu odluku koji je 6. studenoga 2014. uputio Tribunalul Sibiu (Rumunjska) – Rumunjska država protiv Tamare Văraru, Consiliul Naţional pentru Combaterea Discriminării
   (Predmet C-496/14)
   (2015/C 046/27)
   Jezik postupka: rumunjski
   
      Sud koji je uputio zahtjev
   
   Tribunalul Sibiu
   
      Stranke glavnog postupka
   
   
      Tužitelj: Rumunjska država, koju zastupa Administrația Județeană a Finanțelor Publice Sibiu, u ime i za račun Ministerul Finanțelor Publice
   
      Tuženici: Tamara Văraru, Consiliul Naţional pentru Combaterea Discriminării
   
      Prethodno pitanje
   
   Treba li članak 6. Ugovora o Europskoj uniji, članak 20., članak 21. stavak 1., članak 24. stavak 1., članak 34. stavke 1. i 2., članak 52. Povelje Europske unije o temeljnim pravima i članak 4. Uredbe (EZ) br. 883/2004 o koordinaciji sustava socijalne sigurnosti (1), tumačiti na način da im je protivan nacionalni pravni propis poput hitne vladine uredbe br. 111/2010, kojom se određuje različito postupanje prema drugom, trećem itd. djetetu rođenom iz višeplodne trudnoće, prvom djetetu rođenom iz višeplodne trudnoće kao i prema djeci rođenoj iz jednoplodne trudnoće?
   
      (1)  Uredba (EZ) br. 883/2004 Europskog parlamenta i Vijeća od 29. travnja 2004. o koordinaciji sustava socijalne sigurnosti (Tekst značajan za EGP i Švicarsku) (SL L 166, str. 1.) (SL, posebno izdanje na hrvatskom jeziku, poglavlje 5., svezak 3., str. 160.)